Hemleya Firtineyê Firatî yo bi nameyê ‘Merheleya Qedênayîşê Terorî’ ke seba Vakûrê Sûrîye çeteyanê DAÎŞ’î ra bêro pakkerdene amebi destpêkerdene dewam keno.
Fermandaranê QSD’yî ra Ednan Efrînî ANF’yî rê qisey kerd û vat, dimayo ke sivîlî Baxozê ra ameyî vetene înan operasyon dayo destpêkerdene.
Efrînî vat înan sivîlî resnayê herêmanê biasayîşan.
Efrînî nêvat ka do operasyon key biqedîyo û vat, çeteyanê DAÎŞ’î mayînî ronayê û tunelê înan estê.
Fermandaranê QSD’yî ra Mazlûm Ebdoyî zî Reutersî rê qisey kerdibi û vatibi, hemle do mîyanê çend hewteyan de biqedîyo.
